da da sv en da da da da da da da da et da da da nb da da en en da nb da da da da da da fr da da da da da da da da da da sv sv da sv da da sv da da id da da da da da da da da da da da da da da da da da da da da da da da de it da de da da da sv da cs da da da da da da da da da da de da da da da da da da fr da da da da da da da da da da da da sv da sv da nn da da da sv sv sv da nn da da sv da da sv da da da sv da da da da da da da da da da da da da da da sv de da da da da da da da de da da da da da da da da da da sv sv sv sv nb nb sv sv sv da en nl sv nb en en en da hi da sv en da da sv da en en en da nn en da nn da da ar en da da da ar en da da da da da da en da da sv da sv da de da da da sv sv da nn da da da da da da da da en da da da da da da da da da da da da en da da da nb da en nn cs sv en da de da en da da da da da da nn zh
Bæredygtig udvikling i byen og på landet
Flere borgere i kommunen - et godt sted at bo og leve
Vækst - erhvervsudvikling og jobs
Lokale uddannelser, tæt på virksomhederne
Infrastruktur - sammenhæng, netværk og forbindelser
Butikker med salg af egne produkter
Byer og landsbyers kvaliteter og potentialer
Landsbyers kobling til det åbne land
Trafik- og tekniske anlæg
Større solcelleanlæg i det åbne land
Blandet bolig og erhverv (BL)
Bebyggelsens omfang og karakter
Master og synligt sendeudstyr
Skilte og facader i byzone
Rammer for Kalundborg planområde
K12 Kalundborg, Sommerhusområde Røsnæs Strandpark
Rammer for Svebølle planområde
Rammer for Ubby-Jerslev planområde
Rammer for Gørlev planområde
G2 Kr. Helsinge by
Rammer for Høng planområde
Hvad gælder for mig?
Hvad gælder for mig?
By og landskab /
Indvinding og forsyning /
Trafik- og tekniske anlæg
Der er bred enighed om, at den danske drikkevandsforsyning skal baseres på uforurenet grundvand, som kun kræver en simpel behandling. Behandlingen foregår ved, at det oppumpede grundvand (råvandet) bliver iltet og efterfølgende filtreret, inden det færdige drikkevand pumpes ud til forbrugeren. Grundvandsdannelsen sker over årtier, så hvis grundvandet først er blevet forurenet, kan det tage lang tid, inden grundvandet atter er rent. Derfor er forebyggelse og indsats ved kilden afgørende for at sikre drikkevandsressourcen i fremtiden.
Den danske model lever op til EU’s vandrammedirektiv og grundvandsdirektiv, som siger, at drikkevandsforekomsterne skal beskyttes mod forringelse og kemisk forurening, så man reducerer behovet for rensning og overholder kravene i drikkevandsdirektivet, inden vandet anvendes til vandforsyning til menneskelig brug. De vigtigste grundvandsressourcer for drikkevandsforsyningen er udpeget som Områder med Særlige Drikkevandsinteresser (OSD).
Ifølge EU's vandrammedirektiv skal alle medlemslande udarbejde en indsatsplan for sine vandforekomster, hvilket skal sikre renere vand i Danmarks kystvande, søer, vandløb og grundvandsdepoter. Staten introducerede derfor i 2009 den første indsatsplan i form af vandområdeplanerne - en samlet plan for at forbedre det danske vandmiljø. Vandområdeplanerne bliver opdateret hvert sjette år, så indsatser og effekter fra tidligere planperioder kan opsamles og ny viden og mål kan indskrives. For tredje planperiode, 2021 – 2027, er det overordnede mål stadigvæk ønsket om at få et godt vandmiljø i hele Danmark.
Kommunalbestyrelsen skal for de områder, som er udpeget som indsatsområder, vedtage en indsatsplan på baggrund af Statens kortlægning af arealanvendelse, forureningstrusler og naturlig beskyttelse af de pågældende vandressourcer.
Varetagelse af grundvandshensyn udgør en væsentlig forudsætning for kommuneplanlægningen. Kommuneplanen ledsages af en redegørelse for, hvorledes grundvandsbeskyttelsen er varetaget i planlægningen for arealanvendelsen. Denne redegørelse kaldes "grundvandsredegørelsen". Grundvandsredegørelsen indgår som en del af forudsætningerne for den fremtidige kommune- og lokalplanlægning, hvor viden om fare for forurening af grundvandet fra ønskede aktiviteter skal afvejes i forhold til hensynet til grundvandet.
Ved lokalisering af virksomhedstyper og anlæg, som ligger inden for OSD eller indvindingsoplande, og som medfører en væsentlig fare for forurening af grundvandet, skal det fremgå af kommuneplantillæggets redegørelse, hvordan de påtænkte aktiviteter forholder sig til grundvandsredegørelsen.
Vand, der anvendes til drikkevand, indvindes fra terrænnære, regionale eller dybe grundvandsforekomster, jævnt ud over kommunen. Vandplanens basisanalyse har udpeget i alt 244 grundvandsforekomster i Kalundborg. Af de grundvandsressourcer, der har en tilstandsvurdering, er både den kvantitative og kemiske tilstand god. Der er i alt givet tilladelse til at indvinde ca. 7,2 mio. m3 grundvand pr år. I 2010 er der indvundet ca. 4 mio. m3 mens der er importeret ca. 1,3 mio. m3 grundvand til kommunen.
Drikkevandsforsyningen i Kalundborg kommune varetages af 40 almene vandværker. Desuden forsynes en række ejendomme med vand fra egen brønd eller boring. Der er ca. 290 ejendomme, hovedsageligt landejendomme. Herudover er der registreret ca. 50 erhvervsindvindere, der indvinder vand fra egen brønd/boring eller overfladevand fra søer eller vandløb. Fra Tissø indvindes ca. 4 mio. m3 overfladevand om året til brug i industrien.
Forsyningsstrukturen fastlægges i en vandforsyningsplan. Kalundborg Kommune har endnu ikke lavet en samlet vandforsyningsplan, der gælder for hele den nye kommune. Indtil dette er gjort, gælder de fire vandforsyningsplaner, der er udarbejdet i de gamle kommuner: Bjergsted Kommunes fra 1998 (Sejerø er ikke indbefattet), Hvidebæk Kommunes fra 1991/1992, Gørlev Kommunes fra 2007 og Kalundborg Kommunes fra 1998. Høng Kommune har aldrig udarbejdet en vandforsyningsplan. Kalundborg Kommune arbejder på udarbejdelsen af en ny vandforsyningsplan.
Indsatsplanlægning i kommende planperiode
Kalundborg Kommune er beliggende i og er berørt af seks områder af den statslige grundvandskortlægning: Bjergsted, Hvidebæk, Sejerø, Slagelse, Tude å og en samlet kortlægning for 24 indvindingsoplande til private vandværker beliggende udenfor OSD. Kommunen skal udarbejde indsatsplaner for grundvandsbeskyttelse i de pågældende kortlægningsområder.
I indsatsplaner beskrives den aktuelle status for grundvandskvaliteten, samt de indsatser som vandforsyningerne og andre aktører forventes at udføre inden for planperioderne for at beskytte grundvandsressourcerne.
For Sejerø ligger der et udkast til en indsatsplan, udarbejdet af det daværende Vestsjællands Amt, men da forudsætningerne for planen er ændret siden, skal både kortlægning og indsatsplan revideres. Ligeledes foreligger der vedtagne indsatsplaner udarbejdet af Vestsjællands Amt for Tude å (Slagelse Nordøst og Ruds Vedby indsatsplaner). Kalundborg Kommune arbejder på udarbejdelsen af en samlet indsatsplan for grundvandsbeskyttelse, der skal omfatte hele kommunen. Den nye samlede indsatsplan vil ophæve de tidligere indsatsplaner fra Vestsjællands Amt.
I de indsatsplaner som foreligger, er bl.a. fokus på at nedsætte brugen af nitrat og pesticider, på opsporing og sløjfning af ubenyttede boringer og brønde, på indvindingsstrategier med henblik på at undgå ændringer i grundvandskemien samt på at indarbejde grundvandsbeskyttelse i forbindelse med kommunale tilsyn, planer og tilladelser.
> Bekendtgørelse om krav til kommuneplanlægning inden for områder med særlige drikkevandsinteresser og indvindingsoplande til almene vandforsyninger uden for disse. BEK nr. 1697 af 21/12/2016
> Vejledning om krav til kommuneplanlægning inden for områder med særlige drikkevandsinteresser og indvindingsoplande til almene vandforsyninger uden for disse. December 2016
> Grundvandsredegørelse for Kalundborg Kommune
Kommuneplanforslag i offentlig høring
Kommuneplanforslag i offentlig høring
Forslag til Kalundborg Kommuneplan 2021-2032 er nu sendt i offentlig høring i 8 uger. Den offentlige høring vil løbe fra 12. august til den 7. oktober 2021. Under høringsperioden bliver det muligt at fremsende forslag og bemærkninger til kommuneplanforslaget til dto@kalundborg.dk.  Der vil blive afholdt borgermøde om Forslag til Kalundborg Kommuneplan 2021-2032 tirsdag den 7. september 2021. Mere information følger på Kalundborg Kommunes hjemmeside www.kalundborg.dk
Dette website bruger nødvendige cookies.
Få teksten læst op
Se pdf-version af Kommuneplan
© 2021 Kalundborg Kommune